
24-TA-1944: Rīkojuma projekts (Vispārīgais)
Par nekustamo īpašumu daļu atsavināšanu Latvijas Republikas un Baltkrievijas Republikas valsts robežas joslas, patrulēšanas joslas un robežzīmju uzraudzības joslas ierīkošanai
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 03.10.2024.)
               Lūdzam atbilstoši Ministru kabineta 2021. gada 7. septembra noteikumu Nr. 606 "Ministru kabineta kārtības rullis" 44. punktam  rīkojuma projektam pievienot nekustamo īpašumu "Ceplīši", "Apses", "Embūtes", "Zīlītes" un "Baibas" , kuros ietilpstošās zemes vienības tiek atsavinātas, aktuālos novērtējumus.
Piedāvātā redakcija
-
	Ņemts vērā
Pie "Papildus dokumentiem" pievienoti vērtējumi.
	1.3. Pašreizējā situācija, problēmas un risinājumi

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 03.10.2024.)
       Anotācijā ietvertas atsauces uz Sabiedrības vajadzībām nepieciešamā nekustamā īpašuma atsavināšanas likuma (turpmāk -Atsavināšanas likums) 18. panta otro daļu, kas šajā gadījumā ir nekorekta atsauce. Proti, atsauce jāliek uz speciālo likumu - Ārējās sauszemes robežas infrastruktūras izbūves likuma 3. panta otro daļu, kas noteic, ka Nodrošinājuma valsts aģentūra informē personu, ka uz tai piederošo zemi ir noteikts servitūts un ka tiks uzsākti ārējās robežas infrastruktūras izbūves darbi. Turklāt institūcijas pienākums nosūtīt nekustamā īpašuma īpašniekam paziņojumu par nekustamā īpašuma vai tā daļas atsavināšanas nepieciešamību  sabiedrības vajadzību nodrošināšanai un noteikto atlīdzību noteikts Atsavināšanas likuma 18.panta pirmajā daļā. Lūdzam attiecīgi precizēt anotāciju.
Piedāvātā redakcija
-
	Ņemts vērā
Anotācijas 1.3. Pašreizējā situācija, problēmas un risinājumi papildināti ar atsauci uz speciālo likumu: "Ārējās sauszemes robežas infrastruktūras izbūves likuma 3. panta otro daļu".
	1.3. Pašreizējā situācija, problēmas un risinājumi

	3.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 03.10.2024.)
   Lūdzam atbilstoši Ministru kabineta 2021. gada 7. septembra noteikumu Nr. 606 "Ministru kabineta kārtības rullis" 44. punktam Tiesību akta lietai pievienot anotācijā minēto nekustamā īpašuma "Linardi"  īpašnieka 2024. gada 12. jūnija piekrišanu par nekustamā īpašuma atlīdzību.
Piedāvātā redakcija
-
	Ņemts vērā
Nekustamā īpašuma "Linardi"  īpašnieka 2024. gada 12. jūnija piekrišana par nekustamā īpašuma atlīdzību pievienota pie paskaidrojošiem dokumentiem.
	1.3. Pašreizējā situācija, problēmas un risinājumi

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 16.10.2024.)
Aicinām izvērtēt, vai attiecībā uz nekustamajiem īpašumiem  "Ceplīši",  "Linardi", "Apses",  "Embūtes",  "Zīlītes" zemesgrāmatas informatīvajās sistēmā esošās atzīmes - ceļa servitūti uzskatāmi par personālservitūtiem atbilstoši Civillikumam. 

Vēršam uzmanību uz Satiksmes ministrijas iedibināto praksi šāda veida projektos līdzīgā situācijā anotācijā skaidrības un sabiedrības informēšanas nolūkā norādīt, ka atbilstoši tiesu praksei atzīmes veidā zemesgrāmatā izdarīts ieraksts par ceļa servitūtu neapliecina ceļa servitūta nodibināšanu par labu kādam nekustamajam īpašumam (sk. Senāta Civillietu departamenta 2013. gada 9. oktobra sprieduma lietā Nr. SKC-458/2013 (C12204010) 10.3. punktu). Zemesgrāmatā ierakstīta atzīme nerada lietu tiesību, kas lietošanas ziņā aprobežo svešu lietu, un nepiešķir tiesības pārvietoties pa strīdus ceļu un kā tādējādi zemesgrāmatā ierakstītajai atzīmei par ceļa servitūtu nav lietu tiesību nodibinoša spēka par labu noteiktām personām vai īpašumiem. 

Ņemot vērā minēto, aicinām izvērtēt nepieciešamību precizēt anotāciju.
Piedāvātā redakcija
-
	Ņemts vērā
Papildināta anotācija.
	1.3. Pašreizējā situācija, problēmas un risinājumi

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 03.10.2024.)
           Saskaņā ar Ārējās sauszemes robežas infrastruktūras izbūves likuma 3. panta pirmo daļu par labu Iekšlietu ministrijai uz likuma pamata (Civillikuma 1231.panta 1.punkts) ir nodibināti servitūti, par kuriem veikti attiecīgi ieraksti zemesgrāmatā. Tiesiskai skaidrībai un, pamatojoties uz Ārējās sauszemes robežas infrastruktūras izbūves likuma 3. panta pirmo daļu, lūdzam papildināt anotāciju ar skaidrojumu, ka minētie servitūti nodibināti līdz brīdim, kad zeme tiek atsavināta atbilstoši Atsavināšanas likuma prasībām un ar skaidrojumu, ka pēc nekustamo īpašumu atsavināšanas tiks nodrošināta attiecīgo zemesgrāmatas ierakstu dzēšana
Piedāvātā redakcija
-
	Ņemts vērā
Anotācijas 1.3.Pašreizējā situācija, problēmas un risinājumi papildināti ar sekojošu tekstu: "Servitūti, kuri nodibināti atbilstoši Ārējās sauszemes robežas infrastruktūras izbūves likuma 3. panta pirmai daļai pēc atsavināšanas pabeigšanas tiks dzēsti.".
	1.3. Pašreizējā situācija, problēmas un risinājumi

	6.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 03.10.2024.)
     Lūdzam anotācijā saskaņā ar Atsavināšanas likuma 2. pantu norādīt, vai atsavināšana ir vienīgais veids, kā nodrošināt anotācijas 1.2. sadaļā norādīto tiesību akta projekta mērķi.
Piedāvātā redakcija
-
	Nav ņemts vērā
Saskaņā ar Ārējās sauszemes robežas infrastruktūras izbūves likuma 3. panta pirmo daļu ir noteikts viens veids kā sasniegt 1.2. sadaļā norādīto tiesību akta projekta mērķi, tas ir atszvināšana.
	1.3. Pašreizējā situācija, problēmas un risinājumi

	7.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 03.10.2024.)
       Atbilstoši Tiesību akta lietai pievienotajiem paskaidrojošajiem dokumentiem vairākiem atsavināmiem nekustamiem īpašumiem, proti, NĪ "Ceplīši", NĪ "Linardi", NĪ "Apses", NĪ "Embūtes", NĪ "Zīlītes" atzīmes veidā ierakstītas ceļa servitūta teritorijas. Lūdzam papildināt anotāciju ar attiecīgu informāciju, vienlaikus norādot, ka  atbilstoši tiesu praksei atzīmes veidā zemesgrāmatā izdarīts ieraksts par ceļa servitūtu neapliecina ceļa servitūta nodibināšanu par labu kādam nekustamajam īpašumam (sk. Senāta Civillietu departamenta 2013. gada 9. oktobra sprieduma lietā Nr. SKC-458/2013 (C12204010) 10.3. punktu). Zemesgrāmatā ierakstīta atzīme nerada lietu tiesību, kas lietošanas ziņā aprobežo svešu lietu, un nepiešķir tiesības pārvietoties pa strīdus ceļu un kā tādējādi zemesgrāmatā ierakstītajai atzīmei par ceļa servitūtu nav lietu tiesību nodibinoša spēka par labu noteiktām personām vai īpašumiem. 
Piedāvātā redakcija
-
	Nav ņemts vērā
Atsavināmās zemes vienībās nav nodibināts ceļa servitūts, bet gan personālservitūts.
	1.3. Pašreizējā situācija, problēmas un risinājumi

	8.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (VARAM - 30.09.2024.)
Ar rīkojuma projektu paredzēts atsavināt vairākus nekustamos īpašumus - zemes vienības nekustamajos īpašumos "Linardi", "Apses", "Embūtes" , "Ceplīši", "Baibas" un "Zīlītes". Projekta anotācijā norādīts, ka visiem īpašumiem sertificēts nekustamā īpašuma vērtētājs ir veicis nekustamā īpašuma novērtēšanu, tomēr projektam pievienotajos dokumentos ir atrodams tikai nekustamā īpašuma "Linardi" novērtējums.
Ņemot vērā minēto, lūdzam projekta paskaidrojošo dokumentu sarakstu papildināt ar sertificēta nekustamā īpašuma novērtējumu pārējiem nekustamiem īpašumiem, kurus ar rīkojuma projektu paredzēts atsavināt.
Piedāvātā redakcija
-
	Ņemts vērā
Pie "Papildus dokumentiem" pievienoti vērtējumi.
	1.3. Pašreizējā situācija, problēmas un risinājumi

	9.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process
	Priekšlikums (TM - 03.10.2024.)
                Lūdzam aizpildīt anotācijas sesto sadaļu, pamatojoties uz Ministru kabineta 2021. gada 7. septembra noteikumu Nr. 617 "Tiesību akta projekta sākotnējās ietekmes izvērtēšanas kārtība" 15. punktu.
Piedāvātā redakcija
-
	Ņemts vērā
-
	6. Projekta izstrādē iesaistītās institūcijas un sabiedrības līdzdalības process



